צו בדבר איסור פעולות הסתה ותעמולה עויינת (אזור הגדה המערבית)

{{ח:התחלה}}
{{ח:כותרת|צו בדבר איסור פעולות הסתה ותעמולה עויינת (אזור הגדה המערבית) (מס׳ 101), תשכ״ז–1967}}

{{ח:פתיח-התחלה}}
{{ח:תיבה|קמצ״ם 6, 227 {{מוקטן|(צו 101)}}|צו בדבר איסור פעולות הסתה ותעמולה עויינת (אזור הגדה המערבית)}}; {{ח:תיבה|קמצ״ם, 41, 142 {{מוקטן|(צו 718)}}|תיקון}}; {{ח:תיבה|קמצ״ם, 51, 32 {{מוקטן|(צו 938)}}|תיקון מס׳ 2}}; {{ח:תיבה|קמצ״ם, 63, 4 {{מוקטן|(צו 1079)}}|תיקון מס׳ 3}}; {{ח:תיבה|קמצ״ם, 160, 1773 {{מוקטן|(צו 1423)}}|תיקון מס׳ 4}}; {{ח:תיבה|קמצ״ם, 234, 5389 {{מוקטן|(צו 1651)}}|צו בדבר הוראות ביטחון [נוסח משולב] (יהודה והשומרון)}}.
{{ח:סוגר}}
{{ח:מפריד}}

{{ח:מבוא}}
הואיל והנני סבור כי הדבר דרוש לבטחון האזור ולקיום הסדר הציבורי והממשל התקין, הנני מצווה בזה לאמור:–
{{ח:סוגר}}
{{ח:מפריד}}

{{ח:סעיף|1|הגדרות|תיקון: 1079}}
{{ח:ת}} בצו זה:–
{{ח:ת|סוג=הגדרה}} ”האזור“ – אזור הגדה המערבית;
{{ח:ת|סוג=הגדרה}} ”אסיפה“ – עשרה אנשים או יותר שנתקהלו במקום בו מושמע נאום על נושא מדיני או היכול להתפרש כמדיני או כדי לדון על נושא כזה;
{{ח:ת|סוג=הגדרה}} ”כוחות משטרה“ – כמשמעותם {{ח:חיצוני|צו בדבר כוחות משטרת הפועלים בשיתוף עם צה"ל (אזור הגדה המערבית)|בצו בדבר כוחות משטרת הפועלים בשיתוף עם צה״ל (אזור הגדה המערבית) (מס׳ 52), תשכ״ז–1967}};
{{ח:ת|סוג=הגדרה}} ”משמרת“ – עשרה אנשים או יותר שנתקהלו במקום למטרה מדינית או לענין היכול להתפרש כמדיני;
{{ח:ת|סוג=הגדרה}} ”דפוס“ ו”הדפסה“ – כולל ליטוגרפיה, כתיבה במכונת כתיבה, שכפול, צלום, הקלטה, הסרטה, וכל דרך אחרת של תיאור או העתקה של מילים, ספרות, סימנים, תמונות, מפות, ציורים, עיטורים, סרטים, קולות, צלילים, וחומר אחר כיוצא בזה;
{{ח:ת|סוג=הגדרה}} ”עתון“ – כל פרסום המכיל חדשות, ידיעות, סיפורי ארועים או כל הערות, דיונים, סקירות או באורים בקשר לחדשות, לידיעות, לספורי ארועים או לכל דבר אחר שלציבור ענין בו, הנדפס בכל לשון והיוצא לאור בישראל או מחוצה לה, למכירה או להפצה חינם, לעתים קבועות או בלתי קבועות;
{{ח:ת|סוג=הגדרה}} ”פרסום“ – כל עתון, כתב עת, קובץ או ספר, סרט, קלטת, תקליט, וכל מסמך שנתפרסמו או שהם מכוונים לפרסום, אף באורח חד־פעמי, ומסמך כאמור ייראה כמכוון לפרסום אלא אם יוכח הפוכו של דבר;
{{ח:ת|סוג=הגדרה}} ”פרסם“ – כולל להפיץ, לפזר, לחלק, למסור, להודיע, לספק, או להמציא לכל אדם בכתב, בעל פה, בדפוס, בקול, בהקרנה או בכל אמצעי אחר;
{{ח:ת|סוג=הגדרה}} ”תהלוכה“ – עשרה איש או יותר המהלכים יחד או המתקהלים כדי ללכת יחד ממקום למקום, למטרה מדינית או לענין היכול להתפרש כמדיני, בין שהם זזים ממש ובין שאנשים אלה הסתדרות בסך ובין שלא הסתדרו בסך;
{{ח:ת}} בצו זה תהיה לכל מונח המוגדר {{ח:חיצוני|צו בדבר הוראות בטחון (יהודה והשומרון)|בצו בדבר הוראות בטחון}} המשמעות שנקבעה לו {{ח:חיצוני|צו בדבר הוראות בטחון (יהודה והשומרון)|בצו האמור}}, אלא אם נאמר מפורשות אחרת.

{{ח:סעיף|2|העברת סמכויות}}
{{ח:ת}} מפקד צבאי רשאי להסמיך כל חייל או שוטר מכוחות המשטרה להשתמש בסמכויותיו לפי צו זה.

{{ח:סעיף|3|הסדרת אסיפות, ותהלוכות ומשמרות|תיקון: 1423}}
{{ח:תת|(א)}} אין לקיים תהלוכה, אסיפה או משמרת, אלא על פי רשיון מאת מפקד צבאי.
{{ח:תת|(ב)}} מפקד כוחות צה״ל באזור רשאי לקבוע, בהודעה לציבור, תנאים להגשת בקשה לקבלת רשיון כאמור בסעיף קטן (א).

{{ח:סעיף|4|סגירת מקומות}}
{{ח:ת}} מפקד צבאי רשאי להורות לכל בעל בית קפה, מועדון או מקום אחר של התכנסות הציבור, כי יסגור אותו בית קפה, מועדון או מקום כינוס ציבורי למשך אותו זמן שיקבע.
{{ח:ת}} ניתנה הוראה כאמור – רואים כל שהיה במקום שנסגר כהפרת ההוראה.

{{ח:סעיף|5|הנפת רגלים|תיקון: 1079}}
{{ח:ת}} אין להחזיק, להניף, להציג או לקבוע רגלים או סמלים מדיניים, אלא על פי היתר המפקד הצבאי.

{{ח:סעיף|6|חומר מדיני}}
{{ח:ת}} לא יודפסו ולא יפורסמו באזור שום פרסום הודעה, כרזה, תמונה, חוברת או מסמך אחר המכילים חומר שיש לו משמעות מדינית, אלא אם יושג תחילה רישיון מאת המפקד הצבאי של המקום בו מתכוונים לבצע את ההדפסה או הפרסום.

{{ח:סעיף|7||תיקון: 1651}}
{{ח:ת}} {{ח:הערה|(בוטל).}}

{{ח:סעיף|7א||תיקון: 938, 1079, 1651}}
{{ח:ת}} {{ח:הערה|(בוטל).}}

{{ח:סעיף|8|צנזורה}}
{{ח:ת}} למפקד צבאי ולכל מי שיתמנה על ידי לכך, יהיו כל הסמכויות המסורות בידי צנזור לפי {{ח:חיצוני|תקנות ההגנה (שעת חרום)|תקנות ההגנה (שעת חרום), 1945}}.

{{ח:סעיף|9|סמכויות ביצוע}}
{{ח:ת}} מבלי לגרוע מן הסמכויות של חייל לפי {{ח:חיצוני|צו בדבר הוראות בטחון (יהודה והשומרון)|הצו בדבר הוראות בטחון}} – תהיה לכל חייל סמכות להשתמש במידת הכוח הדרושה לבצוע הוראה שניתנה לפי צו זה או למניעת הפרה צו זה.

{{ח:סעיף|10|עבירות|תיקון: 718, 1423}}
{{ח:תת|א.}} המארגן תהלוכה, אסיפה או משמרת ללא רשיון, קורא או מסית לקיימן או מעודד אותן או נוטל בהן חלק בצורה כל שהיא או
{{ח:תת|ב.}} העובר על הוראות צו זה או על הוראה שניתנה מכוחו או העושה מעשה שמוכרז בצו זה כעבירה,
{{ח:ת}} דינו {{ח:הערה|-}} מאסר עשר שנים או קנס עשרת אלפים לירות או שני העונשים כאחד.

{{ח:סעיף|11|תחילת תוקף}}
{{ח:ת}} תחילתו של צו זה מיום כ״א באב תשכ״ז (27 באוגוסט 1967).

{{ח:סעיף|12|השם}}
{{ח:ת}} לצו זה ייקרא ”צו בדבר איסור פעולות הסתה ותעמולה עויינת (אזור הגדה המערבית) (מס׳ 101), תשכ״ז–1967“.

{{ח:חתימות|כ״א באב תשכ״ז (27 באוגוסט 1967)}}
* '''אלוף עוזי נרקיס'''
אלוף פיקוד המרכז
ומפקד כוחות צה״ל
באזור הגדה המערבית
{{ח:סוגר}}
{{ח:סוף}}
[[קטגוריה:בוט חוקים]]